CELEX: 32018R1851
Language: da
Date: 2018-11-21 00:00:00
Title: Kommissionens gennemførelsesforordning (EU) 2018/1851 af 21. november 2018 om registrering af en betegnelse i registret over beskyttede oprindelsesbetegnelser og beskyttede geografiske betegnelser (»Bayrisch Blockmalz«/»Bayrischer Blockmalz«/»Echt Bayrisch Blockmalz«/»Aecht Bayrischer Blockmalz« (BGB))

28.11.2018   
               
               
                  DA
               
               
                  Den Europæiske Unions Tidende
               
               
                  L 302/5
               
            
         KOMMISSIONENS GENNEMFØRELSESFORORDNING (EU) 2018/1851
         af 21. november 2018
         om registrering af en betegnelse i registret over beskyttede oprindelsesbetegnelser og beskyttede geografiske betegnelser (»Bayrisch Blockmalz«/»Bayrischer Blockmalz«/»Echt Bayrisch Blockmalz«/»Aecht Bayrischer Blockmalz« (BGB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 15, stk. 1, og artikel 52, stk. 2, og
         ud fra følgende betragtninger:
         
                     (1)
                  
                  
                     Tysklands ansøgning om registrering af betegnelsen »Bayrisch Blockmalz«/»Bayrischer Blockmalz«/»Echt Bayrisch Blockmalz«/»Aecht Bayrischer Blockmalz« er blevet offentliggjort i Den Europæiske Unions Tidende (2), jf. artikel 50, stk. 2, litra a), i forordning (EU) nr. 1151/2012.
                  
               
                     (2)
                  
                  
                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal betegnelsen registreres.
                  
               
                     (3)
                  
                  
                     Ved e-mail af 19. april 2018 og 21. juni 2018 meddelte de tyske myndigheder Kommissionen, at det inden for rammerne af den nationale indsigelsesprocedure var blevet fremført, at registreringen af betegnelsen »Bayrisch Blockmalz«/»Bayrischer Blockmalz«/»Echt Bayrisch Blockmalz«/»Aecht Bayrischer Blockmalz« ville få negativ indvirkning på en eksisterende fuldstændig identisk betegnelse, og at produkter med denne betegnelse var blevet markedsført lovligt i mere end fem får forud for datoen for offentliggørelsen, jf. artikel 50, stk. 2, litra a), i forordning (EU) nr. 1151/2012. De har derfor anmodet om en overgangsperiode indtil den 31. december 2020, jf. artikel 15, stk. 1, i nævnte forordning, for producenten »Kalfany Süße Werbung GmbH & Co. KG, D-79336 Herbolzheim«, som er beliggende uden for det afgrænsede geografiske område, for »Bayrisch Blockmalz«/»Bayrischer Blockmalz«/»Echt Bayrisch Blockmalz«/»Aecht Bayrischer Blockmalz«, og som lovligt har markedsført produktet med vedvarende anvendelse af varebetegnelsen »Bayrisch Blockmalz«/»Bayrischer Blockmalz«/»Echt Bayrisch Blockmalz«/»Aecht Bayrischer Blockmalz« i mere end fem år.
                  
               
                     (4)
                  
                  
                     Da virksomheden »Kalfany Süße Werbung GmbH & Co. KG, D-79336 Herbolzheim« opfylder betingelserne i artikel 15, stk. 1, i forordning (EU) nr. 1151/2012 for i en overgangsperiode lovligt at kunne anvende varebetegnelsen efter dens registrering, bør den indrømmes en overgangsperiode frem til den 31. december 2020, hvori den har tilladelse til at anvende betegnelsen »Bayrisch Blockmalz«/»Bayrischer Blockmalz«/»Echt Bayrisch Blockmalz«/»Aecht Bayrischer Blockmalz«.
                  
               
                     (5)
                  
                  
                     Foranstaltningerne i denne forordning er i overensstemmelse med udtalelse fra Komitéen for Kvalitetspolitikken for Landbrugsprodukter —
                  
               VEDTAGET DENNE FORORDNING:
         
            Artikel 1
            Betegnelsen »Bayrisch Blockmalz«/»Bayrischer Blockmalz«/»Echt Bayrisch Blockmalz«/»Aecht Bayrischer Blockmalz« (BGB) registreres.
            Betegnelsen i stk. 1 henviser til et produkt i kategori 2.3 — Brød, wienerbrød, kager, kiks og andet bagværk samt konfekturevarer i bilag XI til Kommissionens gennemførelsesforordning (EU) nr. 668/2014 (3).
         
         
            Artikel 2
            Producenten »Kalfany Süße Werbung GmbH & Co. KG, D-79336 Herbolzheim« har tilladelse til fortsat at anvende den registrerede betegnelse »Bayrisch Blockmalz«/»Bayrischer Blockmalz«/»Echt Bayrisch Blockmalz«/»Aecht Bayrischer Blockmalz« (BGB) indtil den 31. december 2020.
         
         
            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 21. november 2018.
            
               
                  På Kommissionens vegne
               
               
                  For formanden
               
               Phil HOGAN
               
                  Medlem af Kommissionen
               
            
         
         
            (1)  EUT L 343 af 14.12.2012, s. 1.
         
            (2)  EUT C 96 af 14.3.2018, s. 38.
         
            (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).